Оралда алаяқтықпен айналысып, ақша бопсалаған 4 студент ұсталды
DATE: 16:43, 15 Ақпан 2024 | GMT +5
TITLE: Оралда алаяқтықпен айналысып, ақша бопсалаған 4 студент ұсталды
URL: https://kaz.inform.kz/news/oralda-4-student-alayaktikpen-aynalisip-aksha-bopsalagan-4a06d9/
META: DATE: 16:43, 15 Ақпан 2024 | GMT +5
TOTAL WORDS: 94
AUTHOR(S):
TEXT: БҚО полиция департаментінің баспасөз қызметінен мәлім еткеніндей, олар қаладағы сауда орталықтарының қызметкерлері мен оқу орындарының студенттеріне алаяқтық әрекеттер жасап, тонаушылыққа барып, ақша бопсалады деген күдікке ілініп отыр. «Аталған деректер бойынша қылмыстық істер қозғалып, тергеу амалдары жүргізілуде. Төрт күдікті уақытша ұстау изоляторына қамауға алынды, олардың колледж студенттері екені белгілі болды. Қылмыстық топқа қатысы бар басқа да адамдарды анықтап, ұстау бағытында жедел іздестіру іс-шаралары жүргізілуде. Осы қылмыстық топтан зардап шеккендер болса, полицияға хабарласу керек», - деп хабарлады ведомстводан. Еске сала кетейік, бұдан бұрын БҚО-да 25 жастағы тұрғынның супермаркетті тонап, 6 млн теңгені жымқырып кеткенін жазған болатынбыз
